Jan Drozg

Jan Drozg (s. 1. huhtikuuta 1999 Maribor, Slovenia) on slovenialainen jääkiekkoilija, joka pelaa QMJHL-joukkue Shawinigan Cataractesissa. Hän on pelipaikaltaan oikea laitahyökkääjä. Drozg laukoo oikealta. ==Ura== ===Seuraura=== Drozg on HDK Mariborin kasvatti. Hän oli kaudella 2013–2014 monikansallisessa B-juniorisarja EJBL:ssä joukkueensa paras pistemies ja maalintekijä tehoilla 20+11=31. Kaudella 2014–2015 Drozg debytoi vain 15-vuotiaana Mariborin miesten joukkueessa Slovenian liigassa, jossa hän teki 11 runkosarjaottelussa tehot 4+3=7. Loppukaudella seura lainasi Drozgin HK Celjen B-nuoriin. Hän voitti koko EJBL:n piste-, maali- ja syöttöpörssin tehoilla 47+31=78. Drozg vahvisti joukkuetta myös Slovenian B-juniorisarjan pudotuspeleissä, joiden piste-, maali- ja syöttöpörssin hän voitti tehoilla 10+9=19. Drozg voitti kauden päätteeksi Slovenian B-nuorten mestaruuden. Kaudeksi 2015–2016 Drozg siirtyi Ruotsiin Leksands IF:n J18-junioreihin. Hän oli J18 Elitissä tehoilla 16+15=31 joukkueen paras pistemies ja syöttäjä sekä jakoi sisäisen maalipörssin voiton Emil Lindin kanssa. Drozg voitti kauden päätteeksi J18 Allsvenskanin hopeaa. QMJHL-joukkue Rouyn-Noranda Huskies varasi hänet 54. pelaajana CHL:n varaustilaisuudessa 2016. Drozg päätti jatkaa kaudella 2016–2017 vielä Leksandissa, jonka paras syöttäjä hän oli J18 Allsvenskanissa 14 syöttöpisteellään. Drozg pelasi osan kaudestaan myös seuran J20-junioreissa. Pittsburgh Penguins varasi Drozgin viidennellä kierroksella 152. pelaajana NHL:n varaustilaisuudessa 2017. Hänestä tuli kaikkien aikojen kuudes NHL:ään varattu slovenialaispelaaja sekä toiseksi pienimmällä numerolla varattu slovenialaispelaaja Anže Kopitarin (11. varaus vuonna 2005) jälkeen. Drozg oli myös ensimmäinen NHL:ään varattu slovenialaispelaaja 11 vuoteen. Samana kesänä hänet varattiin myös uudelleen CHL:ään QMJHL-joukkue Shawinigan Cataractesin toimesta numerolla 41. Drozg siirtyi joukkueeseen kaudeksi 2017–2018. Hän voitti joukkueen sisäisen piste- ja syöttöpörssin tehoilla 16+34=50. QMJHL-kauden jälkeen, maaliskuussa 2018 Drozg siirtyi loppukevääksi amatööritry-out -sopimuksella AHL-joukkue Wilkes-Barre/Scranton Penguinsin vahvuuteen. Hän pelasi siellä yhden ottelun tehden yhden maalin. ===Maajoukkueura=== Drozg edusti Sloveniaa IA-divisioonan MM-kilpailuissa vuonna 2018. Hän pelasi myös alle 20-vuotiaiden IB-divisioonan MM-kilpailuissa vuosina 2017, 2018 ja 2019, joista viimeisin turnaus päättyi kultaan ja sarjanousuun IA-divisioonaan. Kaksi ensimmäistä turnausta päättyivät pronssiin. Vuoden 2018 turnauksessa Drozg toimi Slovenian varakapteenina ja hän oli joukkueen paras pistemies ja maalintekijä tehoilla 5+4=9. Drozg valittiin Slovenian turnauksen parhaaksi pelaajaksi. Hän voitti myös koko vuoden 2019 turnauksen piste- ja syöttöpörssin tehoilla 4+8=12 sekä jakoi joukkueensa sisäisen maalipörssin voiton Aljaž Predanin kanssa. Drozg valittiin turnauksen parhaaksi hyökkääjäksi ja Slovenian parhaaksi pelaajaksi. Drozg pelasi myös alle 18-vuotiaiden IB-divisioonan MM-kilpailuissa vuosina 2015, 2016 ja 2017, joista ensimmäinen turnaus päättyi hopeaan ja viimeinen pronssiin. Vuoden 2015 turnauksessa hän voitti Slovenian sisäisen tehotilaston lukemalla +5. Vuoden 2016 turnauksessa Drozgilla oli paras aloitusprosentti (71,64%) ja hän voitti tehoilla 3+4=7 joukkueensa sisäisen pistepörssin sekä jakoi sisäisen maalipörssin voiton Jaka Sodjan ja Erik Svetinan kanssa. Drozg valittiin turnauksen parhaaksi hyökkääjäksi ja Slovenian parhaaksi pelaajaksi. Hän voitti myös tehoilla 5+8=13 koko vuoden 2017 turnauksen piste- ja maalipörssin sekä jakoi Slovenian sisäisen maalipörssin voiton Rok Kapelin kanssa. Drozg jakoi myös turnauksen tehotilaston voiton Italian Stefan Spinellin ja joukkuetoverinsa Anej Kujavecin kanssa. Hänet valittiin turnauksen parhaaksi hyökkääjäksi ja Slovenian parhaaksi pelaajaksi. ==Tilastot== 2013–2014 HDK Maribor EBJL 25 20 11 31 46 – – – – – 2014–2015 HDK Maribor Slovenia 11 4 3 7 6 – – – – – U18d1 B 5 4 2 6 0 HK Celje EBJL 25 47 31 78 37 3 3 2 5 0 2015–2016 Leksands IF J18 Elit 22 16 15 31 16 – – – – – U18d1 B 5 3 4 7 2 Leksands IF J18 Allsv. 16 10 10 20 10 5 0 1 1 0 Leksands IF SuperElit 1 0 0 0 2 – – – – – 2016–2017 Leksands IF J18 Elit 18 12 16 28 8 – – – – – U18d1 B 5 5 8 13 4 Leksands IF J18 Allsv. 17 7 14 21 10 4 1 2 3 8 JMMd1 B 3 1 2 3 2 Leksands IF SuperElit 4 3 2 5 0 2 1 0 1 0 2017–2018 Shawinigan Cataractes QMJHL 61 16 34 50 44 – – – – – JMMd1 B 5 5 4 9 10 Wilkes- Barre/Scranton Penguins AHL 1 1 0 1 0 – – – – – MMd1 A 5 1 0 1 2 2018–2019 Shawinigan Cataractes QMJHL 60 21 41 62 48 6 4 2 6 8 JMMd1 B 5 4 8 12 14 Wilkes-Barre/Scranton Penguins AHL 2 0 0 0 2 – – – – – MMd1 A 5 5 2 7 4 2019–2020 Wilkes-Barre/Scranton Penguins AHL 32 5 3 8 12 – – – – – Wheeling Nailers ECHL 24 13 10 23 16 – – – – – 2020–2021 HK Olimpija Ljubljana AlpsHL 10 7 10 17 14 – – – – – HK Olimpija Ljubljana Slovenia 6 9 2 11 37 – – – – – Wilkes-Barre/Scranton Penguins AHL 30 5 2 7 10 – – – – – 2021–2022 Wilkes- Barre/Scranton Penguins AHL 23 4 6 10 8 – – – – – OQ 3 1 1 2 8 Grand Rapids Griffins AHL 15 0 1 1 4 – – – – – 2022–2023 Amur Habarovsk KHL 40 8 13 21 18 – – – – – MM 7 3 0 3 0 5 kautta yhteensä AHL 103 14 13 27 36 – – – – – 2 kautta yhteensä QMJHL 121 37 75 112 92 6 4 2 6 8 2 kautta yhteensä Slovenia 17 13 5 18 43 – – – – – ==Lähteet== * * * ===Viitteet=== Luokka:Slovenialaiset jääkiekkoilijat Luokka:Pittsburgh Penguinsin pelaajat Luokka:Pittsburgh Penguinsin varaamat pelaajat Luokka:Vuonna 1999 syntyneet Luokka:Elävät henkilöt